30/06/2015 | Administración LocalMunicipal
A Laracha
Aprobacion definitiva da Ordenanza fiscal n.º 7, reguladora da taxa pola utilización de casas de baño, duchas, piscinas, instalacións deportivas e outros servizos análogos

EDICTO Quedando definitivamente aprobada a modificación da Ordenanza fiscal número 7 do Concello por acordo plenario na sesión de 17 de abril de 2015, e polo transcurso do prazo de presentación de reclamacións, publícase no Boletín Oficial da Provincia o texto íntegro da Ordenanza fiscal resultante tras a modificación aprobada. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. ORDENANZA FISCAL N.º 7 ORDENANZA FISCAL REGULADORA DA TAXA POLA UTILIZACIÓN DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS Artigo 1.º.–Fundamento e réxime. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, e de conformidade co disposto nos artigos 15 a 19 do Real decreto lexislativo 2/2004 polo que se aproba o texto refundido da Lei reguladora das facendas locais, o Concello da Laracha establece a taxa por utilización de casas de baño, duchas, piscinas, instalacións deportivas e outros servizos análogos. Artigo 2.º.–Feito impoñible. Constitúe o feito impoñible deste tributo: a) O uso das piscinas municipais. b) O uso das pistas de tenis. c) O uso do frontón. d) O uso das demais pistas polideportivas. e) Casa de baños. f) Duchas. g) Outras instalacións análogas. Así como a prestación dos servizos dos que estean dotadas as transcritas instalacións. Artigo 3.º.–Devengo. A obriga de contribuír nacerá desde que a utilización se inicie mediante a entrada ao recinto, previo pago da taxa. Artigo 4.º.–Suxeito pasivo. Son suxeitos pasivos as persoas físicas, sociedades deportivas e equipos federados ou non, usuarios das instalacións. Artigo 5.º.–Base impoñible e liquidable. Tomarase como base do presente tributo o número de persoas que efectúen a entrada, así como o número de horas ou fracción de utilización das pistas, frontóns e demais instalacións. Artigo 6.º.–Cota tributaria. As tarifas a aplicar serán as seguintes, expresadas en €: 1.–Utilización do pavillón polideportivo. Pola utilización de calquera das súas instalacións para uso deportivo ou extradeportivo, por parte de persoas ou entes privados, ou equipos alleos ao municipio, por cada hora ou fracción: 6 €. 2.–Utilización do campo de fútbol. Pola utilización do campo por equipos alleos ao municipio, para competición ou adestramento, por cada hora ou fracción: 6 €. Quedan exentas as competicións organizadas polo Concello, por equipos federados municipais e entidades deportivas pertencentes ó mesmo.3.–Piscinas. No importe de todas as tarifas entenderase incluído o IVE. Os tipos de actividade serán os seguintes: ACTIVIDADES TIPO 1.–Actividades dirixidas de corte tradicional, que non requiren cualificación técnica complexa por parte do persoal que as imparte e que se realizan con pequeno material: aerobic, step, gap, aquagyim… ACTIVIDADES TIPO 2.–Actividades dirixidas en sala para cuxa realización é precisa a utilización de gran material complementario: cicloindoor, ciclo tono… ACTIVIDADES TIPO 3.–Actividades dirixidas en sala que requiren para seren impartidas persoal cunha cualificación técnica complexa e de difícil acceso: ioga, pilates… Ademais, os seguintes prezos para clases soltas no caso de existir vacantes: 4.–Utilización de pista de pádel. Pola utilización de calquera das pistas de pádel, por parte de persoas ou entes privados, por cada media hora our fracción: 9 €. Os horarios para o seu aluguer serán, con carácter xeral, os seguintes: Horario de mañá: 10.00 a 11.30 horas 11.30 a 13.00 horas Horario de tarde: 17.00 a 18.30 horas 18.30 a 20.00 horas 20.00 a 21.30 horas 21.30 a 23.00 horas Artigo 7.º.–Normas de xestión. Terán a consideración de abonados das instalacións quen o solicite ao Concello en instancia dirixida ao señor alcalde-presidente, facendo constar idade e domicilio, acompañando dúas fotografías, tamaño carné, por persoa. A calidade de abonado que será outorgada pola Alcaldía, unha vez comprobado que a solicitude reúne tódalas condicións esixidas e que existe cota suficiente para a capacidade das instalacións, estendéndose neste caso o correspondente carné, dará dereito á utilización das instalacións polideportivas, abonando a súa cota mensual, trimestral ou anual. Para efectos de verificación dos datos da instancia, será necesaria a exhibición do libro de familia coa comprobación da preceptiva inclusión no padrón de habitantes, no caso de que o domicilio indicado sexa nesta localidade. Os abonados deberán satisfacer as súas cotas como tales dentro dos primeiros cinco días hábiles de cada mes, trimestre ou ano, por adiantado. Artigo 8.º.–Exencións, reducións e demais beneficios legalmente aplicables. De conformidade co disposto no Real decreto lexislativo 2/2004, non se recoñece beneficio tributario algún, salvo os que sexan consecuencia do establecido nos tratados ou acordos internacionais ou veñan previstos en normas con rango de lei. Artigo 9.º.–Infraccións e sancións tributarias. En todo o relativo á cualificación de infraccións tributarias e sancións, ademais do previsto nesta ordenanza, rexerase segundo o disposto nos artigos 77 e seguintes da Lei xeral tributaria e demais normativa aplicable. A Laracha, 22 de xuño de 2015. O alcalde José Manuel López Varela